Source: http://www.primorskival.si/novica.php?oid=8391
Timestamp: 2017-06-26 00:18:19+00:00
Document Index: 8226725

Matched Legal Cases: ['sodišče ', 'sodišče ', 'sodišče ', 'sodišče ', 'sodišče ', 'sodišče ']

SKRB ZA ZAKONODAJO ALI BOJ ZA OBČINSKI DENAR? - Primorski val - Radio Odmev in Alpski val
').replace(/(?:http:|https:)?(?:\/\/)(?:www\.)?(?:vimeo\.com)\/([^<.,!():"'\s]+)/g, '').replace(/(?:http:|https:)?(?:\/\/)(?:dailymotion\.com|dai\.ly)\/([^<.,!():"'\s]+)/g, '');
SKRB ZA ZAKONODAJO ALI BOJ ZA OBČINSKI DENAR?
Računsko sodišče je revidiralo pravilnost in smotrnost poslovanja občin Sevnica, Tržič in Cerkno na področju financiranja izdajanja občinskih glasil in objave v medijih v letih 2013 in 2014. Pri občinah Tržič in Cerkno je sodišče ugotovilo več nepravilnosti in izreklo negativno mnenje. V primeru Občine Cerkno je računsko sodišče opozorilo, da ni imenovala odgovornega urednika in uredniškega odbora občinskega glasila ter ni sprejela temeljnega pravnega akta, kjer bi določila pravna razmerja med izdajateljem in uredništvom ter osnovna medsebojna razmerja znotraj uredništva. Poleg tega oglaševalskih vsebin v občinskem glasilu ni označila, niti ni priglasila medija pri pristojnem ministrstvu zaradi vpisa v razvid medijev. Poleg tega za obe občini velja, da nista sprejeli strateškega dokumenta na področju medijev, v katerem bi določili namen in opredelili cilje izdajanja občinskega glasila in financiranja programskih vsebin v drugih medijih. V tem primeru gre za pogodbe, ki so sklenjene z družbo Radio Cerkno, ki za občino opravlja pomembno informativno dejavnost. Računsko sodišče s tem nakazuje, da gre za podvajanje financiranja informativne dejavnosti, čimer naj bi nesmotrno porabili proračunska sredstva.
Ta problem se v Občini Cerkno vleče še iz časa županovanja Mirana Cigliča, ki je ustanovil občinsko glasilo „Ukopditi“, kasneje pa je Jurij Kavčič uvedel glasilo „Cerkljanske novice“. Ministrstvo za kulturo RS in računsko sodišče nista bila nikoli enotni. Prvo meni, da v takih primerih ne gre za glasilo, sodišče pa vztraja, da taki mediji terjajo vpis v razvid medijev in oblikovanje ustreznih organov.
Poudariti je potrebno, da gre za vzorni pregled, zato je takšnih primerov v Sloveniji še bistveno več. Vsekakor bo najbolje, da se bodo občine odločile urediti to dejavnost na osnovi Zakona o medijih, kar naj bi preprečilo neprestana različna tolmačenja. Poznavalci medijskega dogajanja pa med drugim poznamo tudi različne pritiske, ki se odvijajo v ozadju. Lep primer je februarska zahteva Društva novinarjev Slovenije in Sindikata novinarjev, da se prepove vsakršno financiranje občinskih glasil, ki so jo naslovili na pristojna ministrstva.. Pri tem društvo in sindikat navajata nekaj negativnih primerov in posplošuje problematiko tudi na tiste občine, kjer imajo dejavnost zgledno urejeno. Zahteva društva je bila obravnavana na medijski zbornici in je bila prav na pobudo našega vodstva zavrnjena. Po našem mnenju gre za pritiske večjih medijskih hiš, da bi posredno prišle do tistega denarja, ki ga lokalne skupnosti namenjajo za informiranje svojih občanov. S tem bi kakovostni lokalni mediji, ki jim je država podelila status posebnega pomena, izgubili vire za preživetje. Ivan Seljak Tweet
PRENOVLJEN ODLOK O JAVNI RAZSVETLJAVI	Sreda, 31. december 2008
ODLOK ZA ZAČASNO UREJANJE VZDRÅ½EVANJA CEST	Ponedeljek, 30. marec 2015
V LJUBLJANI NE VEDO, KOLIKO DELA JE VLOÅ½ENEGA V KOÅ ALI BERAČ	Četrtek, 24. januar 2008
O BEVKOVI KNJIÅ½NICI V NOVI GORICI	Petek, 29. maj 2009
ZASEDAL IDRIJSKI OBČINSKI SVET	Uporabniki